Լեսլի Քերոն

Լեսլի Քերոն ( , ), ֆրանսիացի դերասանուհի և բալետի արտիստ։ Երկու անգամ առաջադրվել է Օսկար մրցանակ ստանալու համար։ Հայտնիությունը ձեռք է բերել 1950-ական թվականներին՝ «Ամերիկացին Փարիզում» (1951), «Լիլի» (1953), «Ժիժի» (1958) ֆիլմերում նկարահանվելու համար։

Կենսագրություն 
Լեսլի Քլեր Մարգարետ Քերոնը () ծնվել է փարիզյան Բուլոն-Բայնաքուր արվարձանում՝ քիմիկոս Քլոդ Քերոնի և ամերիկացի պարուհի Մարգարետ Պեթիի ընտանիքում։ Նրա դաստիարակությամբ զբաղվել է իր մայրը, ով եղել է նրա առաջին ուսուցչուհին։    Կարիերան սկսել է որպես բալետի պարուհի, շուտով նրան նկատում է Ջին Քելլին և առաջարկում է նրան «Ամերիկացին Փարիզում» ֆիլմում Լիզ Բուվյեի դերում խաղալու համար։ Ֆիլմը երբ հայտնվում է էկրաններին, նրան շատ արագ նկատում են հոլիվուդյան ռեժիսորները և նա շուտով պայմանագիր է կնքում Մետրո-Գոլդուին-Մայեր մեդիաընկրության հետ։ Հաջորդ տարիներին նա նկարահնվում է «Լիլի» ֆիլմում (1953), որում մարմնավորած իր դերի համար նա առաջադրվում է Օսկար։ 1955 թվականին Փոլ Մյորիսի հետ մասնակցել է ֆրանսիացի կինոռեժիսոր Ժան Ռենուարի «Օրվե» առաջին պիեսին, որը նա գրել է 1953 թվականին՝ հատուկ դերասանուհու համար։ Փարիզի «դե լա Ռենեսանս» թատրոնում բեմադրված այս կատակերգությունը քննադատության է ենթարկվել որոշ թատերական հեղինակների կողմից, սակայն արժանացել է կինոռեժիսորների հիացմունքին։ Ռոբերտո Ռոսսելինին, ով ներկա է եղել գլխավոր փորձին, ասել է, որ հիացած է հեռացել։

1963 թվականին նա նորից առաջադրվել է «Օսկար» մրցանակում՝ լավագույն դերասանուհի անվանակարգում՝ բրիտանական «Անկյունավոր սենյակ» դրամայում (1962) նկարահանվելու համար։ 1960-ական թվականներին, բացի Հոլիվուդից, Լեսլին սկսում է նկարահանվել Եվրոպայում:

Ներկայումս Քերոնը շարունակում է նկարահանվել հեռուստատեսությունում և կինոյում՝ հանդիսանալով Մետրո-Գոլդուին-Մայերի դասական դարաշրջանների մյուզիքլների աստղ։ Նրա կատարած վերջին դերերից են Մադամ Օդելի դերը՝ Շոկոլադ ֆիլմում (2000) և Լորեյն Դելմասի դերը՝ «Օրենք և կարգ ու կանոն» ֆիլմում, որի համար նա 2007 թվականին արժանացել է Էմմի մրցանակի։

Ընտրված ֆիլմագրություն 

 Ամերիկացին Փարիզում (1951) — Լիզ Բովյե
 Լիլի (1953) — Լիլի
 Սիրո երեք պատմություն (1953) — Մադմազել
 Բյուրեղապակե կոշիկ (1955) — Էլլա
 Երկար ոտքեորվ հայրիկ (1955) — Ջուլի Անդրե
 Ժիժի (1958) — Ժիժի
 Դոկտորի երկընտրանքը (1958) — Միսիս Դյուբետա

 Ստորգետնյա մարդիկ (1960) — Մարդու Ֆոքս
 Ֆաննի  (1961) — Ֆաննի
 Խավարի զենք (1961) — Քլեր Ջորդան
 Անկյունավոր սենյակ (1962) — Ջեյն Ֆոսեթ
 Չորս ճշմարտություններ (1962) — Անի
 Հայր սագ (1964) — Քեթրին Ֆրենո
 Այրվու՞մ է Փարիզը (1965) — Ֆրանսուազա լեբե
 Շատ անսովոր ծառայություն (1965) — Լորեն Բուլար
 Մադրոն (1970) — Մարիա-Ելենա
 Տղամարդը, ով սիրում է կանանց (1977) — Վեռա
 Վալենտինո (1977) — Ալլա Նազիմովա
 Ոսկե աղջիկը (1979) — Դոկտոր Սեմի Լի
 Բոլոր աստղերը (1980) — Լյուսիլ
 Պայմանագիր (1981) — Պենելոպա Ուիլսոն
 Ինտրիգա (1984) — ՍՈլանժ Դունար (ТВ)
 Լենին, գնացք (1988) — Նադեժդա Կրուպսկայա
 Քաջության լեռը (1990) — Ջեյն Հիլարի
 Վնաս (1992) — Էլիզաբեթ
 Շոկոլադ (2000) — Մադամ Օդել

Մրցանակներ և անվանակարգեր

Մրցանակներ 

 1954 — BAFTA մրցանակ — «Լիլի» ֆիլմում՝ լավագույն դերի համար
 1963 —  BAFTA մրցանակ — «Անկյունավոր սենյակ» ֆիլմում՝ լավագույն դերի համար
 1964 — «Ոսկե գլոբուս» մրցանակ — «Անկյունավոր սենյակ» ֆիլմում՝ լավագույն դերի համար
 2007 — «Էմմի» —  «Օրենք և կարգ ու կանոն» հեռուստասերիալում՝ դրամատիկական սերիալում լավագույն հրավրիված դերասանուհու համար։

Անվանակարգեր 

 1954 — «Օսկար» մրցանակ — «Լիլի» ֆիլմում՝ լավագույն դերի համար
 1959 — «Ոսկե գլոբուս» մրցանակ — «Ժիժի» ֆիլմում՝ կոմեդիայում լավագույն դերի համար։
 1962 — «Ոսկե գլոբուս» մրցանակ — «Ֆաննի» ֆիլմում՝ լավագույն  կանացի դերի համար։
 1964 — «Օսկար»մրցանակ — «Անկյունավոր սենյակ» ֆիլմում՝ լավագույն դերի համար

Ծանոթագրություններ 

«Ոսկե գլոբուս» մրցանակի դափնեկիրներ
«Էմմի» մրցանակի դափնեկիրներ
Պատվո լեգեոնի շքանշանի կոմանդորներ
BAFTA մրցանակի դափնեկիրներ
Ֆրանսիացի դերասանուհիներ
Ֆրանսիացի պարուհիներ
Պատվո լեգեոնի շքանշանի ասպետներ
Պատվո լեգեոնի շքանշանի սպաներ
Ֆրանսիացի կինոդերասանուհիներ
Ֆրանսիացի հեռուստատեսային դերասանուհիներ
Թատրոնի ֆրանսիացի դերասանուհիներ
Ամերիկացի հեռուստատեսային դերասանուհիներ